ΓΡΑΠΤΗ ΕΡΩΤΗΣΗ E-2145/01

υποβολή: Jeffrey Titford (EDD) προς την Επιτροπή

(18 Ιουλίου 2001)

Θέμα: Επιδότηση δημόσιας βιβλιοθήκης

1. Γνωρίζει η Επιτροπή ότι η Ευρωπαϊκή Ένωση είναι συνένοχη στη δημιουργία κατάστασης που αντιβαίνει στον εμπορικό ανταγωνισμό επειδή επέτρεψε σε έναν μόνον εμπορικό αντιπρόσωπο την προμήθεια βιβλιογραφικούλικού της στο Ηνωμένο Βασίλειο, συγκεκριμένα το Stationery Office (TSO);

2. Γνωρίζει ότι έχει δημιουργήσει μονοπωλιακή κατάσταση εξουσιοδοτώντας έναν μόνον αντιπρόσωπο (TSO) και ότι ο αντιπρόσωπος αυτός είναι ο μόνος μηχανισμός δια του οποίου οι βιβλιοθήκες σε όλο το Ηνωμένο Βασίλειο μπορούν να αξιώνουν επιδότηση δημόσιας βιβλιοθήκης·

3. Γνωρίζει ότι τα δημοσιεύματα της κυβέρνησης του Ηνωμένου Βασιλείου και η επιδότηση δημόσιας βιβλιοθήκης για αυτά διατίθενται πολύ πιο ελεύθερα·

4. Τι μέτρα προτείνει η Επιτροπή να ληφθούν για να διευθετηθεί η αντιανταγωνιστική θέση την οποία έλαβε για την πώληση και διανομή του δικού της βιβλιογραφικούλικού·

Απάντηση της κας Reding εξ ονόματος της Επιτροπής

(24 Οκτωβρίου 2001)

1. Η Επιτροπή και τα άλλα ευρωπαϊκά θεσμικά όργανα καιπηρεσίες πωλούν τις εκδόσεις τους και άλλεςπηρεσίες πληροφόρησης (βάσεις δεδομένων, παράδοση εγγράφων, κτλ.) μέσω ενός δικτύου αντιπροσώπων πωλήσεων. Το δίκτυο αυτό το διαχειρίζεται η Υπηρεσία Επισήμων Εκδόσεων των Ευρωπαϊκών Κοινοτήτων (ΥΕΕΕΚ). Οι αντιπρόσωποι πωλήσεων ενεργούν με βάση μια σύμβαση που τους παρέχει μη αποκλειστικά δικαιώματα να πωλούν εκδόσεις ή/και άλλεςπηρεσίες σε οποιονδήποτε πελάτη οπουδήποτε. Κάθε επιχείρηση που επιθυμεί να γίνει αντιπρόσωπος πωλήσεων μπορεί ναπογράψει σύμβαση με την ΥΕΕΕΚ. Σήμεραπάρχουν περισσότεροι από 60 αντιπρόσωποι πωλήσεων στα κράτη μέλη, από τους οποίους 19 πωλούν μόνο έντυπες εκδόσεις. Στο Ηνωμένο Βασίλειοπάρχουν 6 αντιπρόσωποι: ένας πωλεί βιβλία και ηλεκτρονικά προϊόντα, ένας είναι πύλη βάσης δεδομένων, ένας είναι αντιπρόσωπος παράδοσης εγγράφων και τρεις πωλούν μόνο ηλεκτρονικά προϊόντα.

Η ΥΕΕΕΚ πωλεί επίσης απευθείας μέσω του διαδικτύου (http//online.eur-op.eu.int).

Οι εκδόσεις που πωλεί η ΥΕΕΕΚ είναι εξειδικευμένες και εκδίδονται σε μικρές σειρές: μια έκδοση μεγάλης διάδοσης θα έχει πωλήσεις της τάξης των 1000-1500 αντιτύπων στα αγγλικά, αλλά συνήθως ο αριθμός των αντιτύπων που πωλούνται είναι σημαντικά χαμηλότερος. Για τους περισσότερους αντιπροσώπους πωλήσεων, τα κέρδη που παράγονται από την πώληση εκδόσεων της ΥΕΕΕΚ αντιπροσωπεύουν μόνο ένα μικρό μέρος της δραστηριότητάς τους.

Επομένως, το γεγονός ότι σε ορισμένα κράτη μέλη μόνο μια εταιρεία πωλεί έντυπες κοινοτικές εκδόσεις είναι συνέπεια των συνθηκών της αγοράς και όχι αποτέλεσμα κάποιας συγκεκριμένης πολιτικής πωλήσεων.

2. Όπως εξηγείται ανωτέρω, η πολιτική της ΥΕΕΕΚ είναι να μην περιορίζει τον αριθμό των εταίρων της.

Τα συστήματα επιδοτήσεων των εθνικών δημόσιων βιβλιοθηκών και οι σχετικοί όροι δεν εμπίπτουν στην αρμοδιότητα της Επιτροπής.

3. Μέσω της ΥΕΕΕΚ, τα θεσμικά όργανα παρέχουν δωρεάν όλες ή μέρος των εκδόσεών τους στα εξής δίκτυα: Ευρωπαϊκά Κέντρα Τεκμηρίωσης, Ευρωπαϊκές Βιβλιοθήκες Παρακαταθήκης, Info Points Europe, Ευρωπαϊκά Κέντρα Αναφοράς, Κέντρα Αγροτικής Πρωτοβουλίας και Ανάπτυξης, Αστικά Φόρουμ, Ευρωβιβλιοθήκες, Ευρωπαϊκά Κέντρα Πληροφόρησης (Ευρωθυρίδες). Για το Ηνωμένο Βασίλειο, 322 συνολικά οργανισμοί ανήκουν σ' αυτά τα δίκτυα, και συγκεκριμένα 212 δημόσιες βιβλιοθήκες ανήκουν στο δίκτυο Ευρωβιβλιοθηκών

Η Επιτροπή δεν είναι σε θέση να αξιολογήσει πώς συγκρίνεται αυτή η πολιτική με την πολιτική της βρετανικής κυβέρνησης όσον αφορά την επιδότηση των εκδόσεών της.

4. Με αυτές της εξηγήσεις, είναι σαφές ότι η Επιτροπή δεν έλαβε αντιανταγωνιστική θέση όσον αφορά την πώληση και την διανομή των εκδόσεών της και τωνπηρεσιών πληροφόρησής της.